Missatge: Suposo que, a hores d'ara, tots sou conscients que acostumem a menjar porqueria. I no parlo del McDonald's o dels Donetes, sinó del que comprem al súper.    Els aliments transgènics són aquells que han estat modificats genèticament; és a dir, rollo Frankenstein però en menjar. És evident que això no deu ser gaire sa, però també és evident que les grans indústries alimentàries aconsegueixen així produir més i guanyar més.    Si això no és sa (us preguntareu vosaltres, que sou gent intel·ligent) com és que, no només es permet, sinó que a més s'incentiva? Ah, amics, tot té una explicació.    Les multinacionals de llavors transgèniques (Novartis, Monsanto, etc.) són, al mateix temps, potents indústries farmacèutiques. Si fossim una mica malpensats (i ho som) podríem sospitar que no els importa si els aliments que produeixen ens causen problemes de salut: ells mateixos tenen el remei!!! Doble negoci.    I és que ja sabem com són les indústries farmacèutiques. Els medicaments ja no curen les malalties greus, les deixen com a cròniques. S'inventen malalties, com la disfunció sexual femenina, per imitar amb les dones l'èxit masculí del Viagra. Ningú ha trobat mai un remei contra un virus tan comú com el de la grip...i és que ja ho diu el premi Nobel de medicina, Richard Roberts: el medicament que cura del tot no és rendible.    Així doncs, des d'aquí us recomano el consum de productes ecològics sempre que us sigui possible. Amb això ajudareu el vostre cos, i també els petits i mitjans productors i pagesos. La Generalitat ja ha creat un pla per fomentar-ne el consum. A més, la plataforma Som lo que sembrem, ja ha recollit signatures per declarar Catalunya zona lliure de transgènics. Endavant! http://danielbellet.blogspot.com/

Resposta: En el Quèquicom del 25 de març d'aquest any es va parlar sobre el tema dels transgènics. En aquest enllaç podreu veure el programa: Transgènics a la carta --> http://www.tv3.cat/videos/1100129 Quant a l'explicació, el trobo una mica fluixet, tot i que ja està bé si analitzem la divulgació científica per part de TV3 fins ara (no sé altres emissores).